CELEX: E2014J0018
Language: bg
Date: 2014-12-10 00:00:00
Title: Решение на Съда от 10 декември 2014 година по дело E-18/14 — Wow air ehf. срещу исландкия орган за защита на конкуренцията (Samkeppniseftirlitið), Isavia ohf. и Icelandair ehf. (Регламент (ЕИО) № 95/93 — Разпределяне на времеви слотове в летищата на ЕИО — Намеса от страна на органите за защита на конкуренцията — Ускорена процедура)

4.6.2015   
            
            
               BG
            
            
               Официален вестник на Европейския съюз
            
            
               C 183/9
            
         РЕШЕНИЕ НА СЪДА
   от 10 декември 2014 година
   по дело E-18/14
   Wow air ehf. срещу исландкия орган за защита на конкуренцията (Samkeppniseftirlitið), Isavia ohf. и Icelandair ehf.
   (Регламент (ЕИО) № 95/93 — Разпределяне на времеви слотове в летищата на ЕИО — Намеса от страна на органите за защита на конкуренцията — Ускорена процедура)
   (2015/C 183/10)
   По дело E-18/14, Wow air ehf. срещу исландския орган за защита на конкуренцията (Samkeppniseftirlitið), Isavia ohf. и Icelandair ehf. – ИСКАНЕ до Съда по силата на член 34 от Споразумението между държавите от ЕАСТ за създаване на надзорен орган и съд, отправено от Районния съд на Reykjavík (Héraðsdómur Reykjavíkur) във връзка с тълкуването на Регламент (ЕИО) № 95/93 на Съвета от 18 януари 1993 г. относно общите правила за разпределяне на слотовете на летищата в Общността, Съдът в състав Carl Baudenbacher, председател, Per Christiansen (съдия докладчик) и Páll Hreinsson, съдии, се произнесе на 10 декември 2014 г., като диспозитивната част на неговото решение е, както следва:
   
               1.
            
            
               С член 4, параграф 1 от Регламент (ЕИО) № 95/93 се изисква държавата от ЕАСТ да назначи квалифицирано физическо или юридическо лице за координатор на летището след консултация със страните, посочени в него. С член 4, параграф 2 от Регламент (ЕИО) № 95/93 се изисква координаторът да бъде независим, както от правна, така и от фактическа гледна точка, от всички заинтересовани страни, от които той трябва да бъде също така функционално отделен. Ако тези условия са изпълнени, държавите от ЕАСТ имат право да определят статуквото на координатора. Въз основа на тези констатации, националният съд трябва да извлече необходимите заключения, с цел да гарантира ефективността на Регламент (ЕИО) № 95/93.
            
         
               2.
            
            
               Процедурата по подаване на жалба, предвидена в член 11, параграф 1 от Регламент (ЕИО) № 95/93, не е задължителна. Следователно, тази процедура не изключва възможността жалбите, основани на съображенията на конкурентното право, да бъдат подадени директно до националните органи за защита на конкуренцията.
            
         
               3.
            
            
               Съгласно член 8б от Регламент (ЕИО) № 95/93 инструкциите на публичните органи относно разпределянето на времеви слотове с цел засилване на конкуренцията могат да бъдат адресирани до въздушните превозвачи, но не могат да бъдат отправени към координатор. Освен това би било безсмислено да се издават инструкции на управленския съвет на летището. За разлика от първоначалното разпределение на времевите слотове, което е единствената отговорност на координатора, чрез Регламент (ЕИО) № 95/93 не се забранява трансфера на времеви слотове след тяхното разпределение, ако това се изисква от националното право. Като следствие на това, органите за защита на конкуренцията на държава от ЕАСТ могат да инструктират засегнатите предприятия, ако такова решение бъде счетено за необходимо съгласно приложимото национално право в областта на конкуренцията или правото на ЕИП в областта на конкуренцията.